CELEX: 52010PC0607
Language: bg
Date: 2010-10-27
Title: Предложение за ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за изменение на Директива 2000/25/EО по отношение на разпоредбите за тракторите, пуснати на пазара по силата на механизма на гъвкавост

|

52010PC0607

Предложение за ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за изменение на Директива 2000/25/EО по отношение на разпоредбите за тракторите, пуснати на пазара по силата на механизма на гъвкавост  /* COM/2010/0607 окончателен - COD 2010/0301 */  

	[pic] | ЕВРОПЕЙСКА КОМИСИЯ |Брюксел, 27.10.2010COM(2010) 607 окончателен2010/0301 (COD)Предложение заДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТАза изменение на Директива 2000/25/EО по отношение на разпоредбите за тракторите, пуснати на пазара по силата на механизма на гъвкавост(текст от значение за ЕИП)SEC(2010) 1252 SEC(2010) 1251ОБЯСНИТЕЛЕН МЕМОРАНДУМ1. КОНТЕКСТ НА ПРЕДЛОЖЕНИEТОС Директива 2000/25/ЕО[1] относно мерките, които следва да бъдат предприети срещу емисиите от газообразни и прахообразни замърсяващи околната среда вещества от двигателите, предназначени за задвижване на селскостопански и горски трактори, и за изменение на Директива 74/150/ЕИО на Съвета (наричана по-долу „директивата“) се регулират максимално допустимите емисии в отработилите газове на въглероден оксид (СО), въглеводороди (НС), азотни оксиди (NOx) и прахови частици (РМ) от дизелови двигатели в селскостопански и горски трактори. Посочената директива бе приведена в съответствие с подобната на нея директива за извънпътната подвижна техника (97/68/ЕО).В директивата са предвидени фази на пределни стойности на емисиите с увеличаващи се по строгост изисквания и съответни срокове за съобразяване с тези изисквания. Производителите трябва да гарантират, че новите двигатели отговарят на тези пределни стойности, за да могат да бъдат пуснати на пазара.Въз основа на изменящата Директива 2004/26/ЕО[2] с Директива 2005/13/ЕО[3] се въвежда приложимата понастоящем фаза на пределни стойности на емисиите за повечето дизелови двигатели, позната като „фаза III А“. Въведените във фаза III А пределни стойности ще бъдат заменени от по-строгите изисквания за пределните стойности на фаза III Б, която ще започне постепенно да се прилага от 1 януари 2011 г. за продаваните нови трактори. От 1 януари 2010 г. започна периодът за одобрение на типа на тези двигатели. Засегнато е производството на множество трактори.За да могат да отговорят на пределните стойности на фаза III Б, двигателите в настоящия си вид ще трябва да бъдат значително изменени . Промените на конфигурацията, размера и теглото на двигателите оказват от своя страна въздействие върху производителите на трактори, които ще трябва да вземат мерки за приспособяване на дизайна на тракторите, така че те да отговарят на изменените двигатели. Този процес може да започне едва след като двигателите бъдат напълно разработени. Техническите решения за разработване на двигатели, които отговарят на фаза III Б, като цяло все още не са финализирани. Поради това производителите на трактори не са в състояние да променят напълно дизайна на превозните средства, в които трябва да бъдат инсталирани съответните двигатели. Въпреки че за някои производители изискванията по отношение на емисиите на фаза III Б няма да представляват съществен проблем, в други случаи разработването на двигател, който отговаря на фаза III Б, е в ранна фаза и са необходими значителни допълнителни изследвания и технологично разработване, за да бъде гарантирано, че тракторите могат да бъдат пуснати на пазара с отговарящи на изискванията на фаза III Б двигатели.Разходите на производителите, необходими за привеждане в съответствие с новите пределни стойности на емисиите, са значителни. Тези разходи включват например разходите за научноизследователска и развойна дейност, за промяна на дизайна на оборудването, за устройства за вторична преработка, за документация и етикетиране и други.От началото на 2009 г. повечето от установените в Съюза производители на трактори неочаквано се оказаха в изключително тежко положение, предизвикано от световната финансова и икономическа криза. Като цяло, внезапният спад на продажбите причинява значително намаление на приходите и на наличния капитал за финансиране на необходимите технологични изследвания и разработки за трактори, оборудвани с двигатели, които отговарят на изискванията на фаза III Б във всички категории по мощност и приложения в определените в директивата срокове.С Директива 2004/26/ЕО и Директива 2005/13/ЕО беше въведен и така нареченият механизъм на гъвкавост за улесняване на прехода между различните фази на пределни стойности на емисиите. Механизмът на гъвкавост позволява на производителите на трактори през периода на действие на дадена фаза на пределни стойности за емисиите в отработилите газове да пускат на пазара ограничен брой трактори, оборудвани с двигатели, които все още отговарят на пределните стойности на емисиите в отработилите газове от предходната фаза. Механизмът на гъвкавост позволява на производителите на трактори да пускат на пазара: 1) за всяка категория по мощност на двигателя ограничен брой трактори, чиито продажби не превишават 20 % от годишните продажби на трактори на конкретния производител (изчислени като средна стойност на продажбите в ЕС през последните 5 години) или 2) определен брой трактори, както е предвидено в директивата. Втората възможност е предвидена за по-малки предприятия, произвеждащи по-малко двигатели.В приложеното предложение се предлага решение за ситуацията, в която производителите се сблъскват с трудности да получат одобрение за съвместими с фаза III В двигатели и да ги пуснат на пазара поради забавяне в разработването на нови двигатели и неочакваната финансова криза. Предлага се разпоредбите на механизма на гъвкавост да бъдат изменени, за да бъде смекчено въздействието от прехода от фаза на пределни стойности на емисиите III A към фаза III Б, като бъде разширен обхватът на приложение, без да се изменя датата за влизане в сила на фаза на пределни стойности на емисиите III Б с цел запазване на целите на директивата за намаляване на емисиите на газообразни и прахообразни замърсители в Европейския съюз.2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТОВъв връзка с предложението бяха проведени консултации с представители на държавите-членки и заинтересовани лица от сектора чрез създадената по силата на директивата Група на експертите по въпросите на емисиите от извънпътна подвижна техника (GEME) и чрез работната група по селскостопанските трактори (WGAT). Освен това в периода между май и юни 2009 г. Комисията проведе задълбочени консултации с органите на държавите-членки и всички заинтересовани лица, т.е. промишления сектор, екологични организации и работнически сдружения. В предложението се отчита Техническият преглед на Директива 97/68/ЕО[4], изготвен от Съвместния изследователски център (JRC), който съдържа, inter alia , оценка на необходимостта от изменение на разпоредбите на механизма на гъвкавост; оценка на въздействието[5], направена от външен консултант, с цел да се оцени въздействието на предложените варианти на политиката, изложени в проекта за Технически преглед, изготвен от JRC, и допълнително изследване за въздействието на вариантите на Техническия преглед, изготвен от JRC, в това число и от изменението на механизма на гъвкавост по отношение на МСП.3. ПРАВНИ ЕЛЕМЕНТИ НА ПРЕДЛОЖЕНИЕТОС Директива 2000/25/ЕО, както и с настоящото предложение, се преследва целта да се допринесе за безпроблемното функциониране на вътрешния пазар на трактори, като едновременно с това бъдат опазени здравето на човека и околната среда. Поради това правното основание е член 114 от Договора.С предложението се предвиждат следните изменения на Директива 2000/25/ЕО:Увеличаване, за всяка категория двигатели, на процента на броя двигатели, пуснати на пазара по силата на механизма на гъвкавост, от 20 % на 50 % от годишните продажби на производителя на трактори и адаптиране на максималния брой двигатели, които могат да бъдат пуснати на пазара по силата на механизма на гъвкавост, като алтернативен вариант в периода между фаза на пределни стойности на емисиите III A и фаза III Б.4. ОТРАЖЕНИЕ ВЪРХУ БЮДЖЕТАПредложението няма отражение върху бюджета на Общността.5. НЕЗАДЪЛЖИТЕЛНИ ЕЛЕМЕНТИ2010/0301 (COD)Предложение заДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТАза изменение на Директива 2000/25/EО по отношение на разпоредбите за тракторите, пуснати на пазара по силата на механизма на гъвкавостЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за функционирането на Европейския съюз, и по-специално член 114 от него,като взеха предвид предложението на Европейската комисия[6],след предаване на проекта на законодателен акт на националните парламенти,като взеха предвид становището на Европейския икономически и социален комитет[7],като взеха предвид становището на Комитета на регионите[8],в съответствие с обикновената законодателна процедура,като имат предвид, че:1.  С Директива 2000/25/ЕО на Европейския парламент и на Съвета от 22 май 2000 година относно мерките, които следва да бъдат предприети срещу емисиите от газообразни и прахообразни замърсяващи околната среда вещества от двигателите, предназначени за задвижване на селскостопански и горски трактори, и за изменение на Директива 74/150/ЕИО на Съвета[9] се регулират емисиите в отработилите газове от двигатели, монтирани в селскостопански и горски трактори. Настоящата фаза за пределните стойности на емисиите, приложими за одобрението на типа на повечето двигатели със запалване чрез сгъстяване, е позната като фаза III A. Директивата предвижда, че пределните стойности на емисиите трябва да бъдат заменени от по-строгите пределни стойности на фаза III Б, които трябва постепенно да влязат в сила от 1 януари 2011 г. нататък по отношение на пускането на пазара и от 1 януари 2010 г. по отношение на одобрението на типа на посочените двигатели. Фаза IV, в която са предвидени по-строги, отколкото във фаза III пределни стойности, ще влезе в сила постепенно от 1 януари 2013 г. нататък по отношение на одобрението на типа на посочените двигатели и от 1 януари 2014 г. по отношение на пускането на пазара.2.  Преходът към фаза III Б включва качествено изменение на технологията, за осъществяването на което са необходими значителни разходи за промяна на дизайна на двигателите и за разработване на високотехнологични решения. Посоченият преход, предвиден от законодателя през 2005 г., съвпада с икономическата рецесия в засегнатия отрасъл, което създава трудности за промишлеността да понесе тежестта на разходите за осъществяването му, необходими за приспособяване към новите законови изисквания.3.  В Директива 2000/25/ЕО е предвиден механизъм на гъвкавост за даване на възможност на производителите на трактори в периода между две фази на пределни стойности на емисиите да купят ограничено количество двигатели, които не отговарят на приложимите за периода пределни стойности на емисиите, но са одобрени по изискванията на непосредствено предходната фаза на пределни стойности на емисиите.4.  От 2005 г. в член 4, параграф 8 от Директива 200/25/ЕО е предвидена възможност за оценка на необходимостта от допълнителна гъвкавост във връзка с пределните стойности на фази III Б и IV. За да бъде осигурено временно облекчение на промишлеността при преминаването към следващата фаза, е необходимо условията на прехода да бъдат адаптирани чрез прилагането на механизма на гъвкавост.5.  По време на прехода от фаза III A към фаза III Б процентът на броя двигатели, пуснати на пазара по силата на механизма на гъвкавост, следва да бъде увеличен от 20 % на 50 % от годишните продажби на производителя на трактори, оборудвани с двигатели от въпросната категория. Алтернативният вариант, според който на пазара по силата на механизма на гъвкавост могат да бъдат пуснати максимален брой двигатели, следва да бъде съответно адаптиран.6.  Поради това Директива 2000/25/ЕО следва да бъде съответно изменена.7.  Предвидените в настоящата директива мерки отразяват временно изпитвани от промишлеността трудности; като такива, валидността им следва да бъде ограничена до прехода от фаза III A към фаза III Б и да изтече на 31 декември 2013 г.,ПРИЕХА НАСТОЯЩАТА ДИРЕКТИВА:Член 1Директива 2000/25/ЕО се изменя, както следва:1. В член 3a се добавя следната алинея: „Механизмът на гъвкавост, установен в точки 1.2., 1.2.1. и 1.2.2. от приложение IV, се прилага единствено за прехода от фаза III A към фаза III Б и срокът му на действие изтича на 31 декември 2013 г.“2. Точка 1 от приложение IV се заменя с текста на приложение І към настоящата Директива.Член 2Транспониране1. Държавите-членки приемат и публикуват най-късно до [дванадесет месеца след публикуването на директивата] необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текста на тези разпоредби.Те прилагат тези разпоредби, считано от [ден, месец, година = денят след датата на прилагане].Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз .Член 4Адресати на настоящата директива са държавите-членки.Съставено в […] на […] година.За Европейския парламент За СъветаПредседател Председател […] […]ПРИЛОЖЕНИЕ IТочка 1 от приложение IV се заменя със следното:„1. ДЕЙСТВИЯ НА ПРОИЗВОДИТЕЛИТЕ НА ДВИГАТЕЛИ И НА ТРАКТОРИ8.  С изключение на преходния период между фаза III A и фаза III Б, производител на трактори, който желае да използва механизма на гъвкавост, отправя към органа по одобряването искане за разрешение да пусне на пазара или да се снабди от доставчиците си на двигатели, в периода между две фази за равнищата на емисиите, посочените в точки 1.1.1. и 1.1.2. количества двигатели, които не отговарят на приложимите за периода пределни стойности на емисиите, но са одобрени по изискванията на непосредствено предходната фаза на пределни стойности на емисиите.9.  Броят двигатели, пуснати на пазара в рамките на даден механизъм на гъвкавост, не трябва да превишава, за всяка категория двигатели, 20 % от годишните продажби на производителя на трактори на трактори с двигатели във въпросната категория двигатели (изчислени като средната стойност на продажбите на пазара на ЕС през последните 5 години). Ако производител на трактори е продавал трактори в ЕС в продължение на по-малко от 5 години, средната стойност се изчислява въз основа на периода, през който производителят на трактори е продавал трактори в ЕС.10.  Като алтернативен вариант на точка 1.1.1, производителят на трактори може да поиска разрешение за своите доставчици на двигатели да пуснат на пазара определен брой двигатели по силата на механизма на гъвкавост. Броят двигатели във всяка категория двигатели не може да превишава следните стойности:Категория двигатели (kW) | Брой двигатели |19-37 | 200 |37-75 | 150 |75-130 | 100 |130-560 | 50 |11.  Докато продължава преходният период между фаза III A и фаза III Б, производител на трактори, който желае да използва механизма на гъвкавост, отправя към органа по одобряването искане за разрешение да пусне на пазара или да си достави от доставчиците си на двигатели, в периода между две фази за равнищата на емисиите, посочените в точки 1.2.1. и 1.2.2. количества двигатели, които не отговарят на приложимите за периода пределни стойности на емисиите, но са одобрени по изискванията на непосредствено предходната фаза на пределни стойности на емисиите.12.  Броят двигатели, пуснати на пазара в рамките на даден механизъм на гъвкавост, не трябва да превишава, за всяка категория двигатели, 50 % от годишните продажби на производителя на трактори с двигатели във въпросната категория двигатели (изчислени като средната стойност на продажбите на пазара на ЕС през последните 5 години). Ако производител на трактори е продавал трактори в ЕС в продължение на по-малко от 5 години, средната стойност се изчислява въз основа на периода, през който производителят на трактори е продавал трактори в ЕС.13.  Като алтернативен вариант на точка 1.2.1, производителят на трактори може да поиска разрешение за своите доставчици на двигатели да пуснат на пазара определен брой двигатели по силата на механизма на гъвкавост. Броят двигатели във всяка категория двигатели не може да превишава следните стойности:Категория двигатели (kW) | Брой двигатели |37-56 | 200 |56-75 | 175 |75-130 | 250 |130-560 | 125 |14.  В заявлението до органа по одобряването производителят на трактори включва следната информация:а) мостра на етикетите, които трябва да бъдат прикрепени към всеки трактор, в който ще бъде монтиран двигател, пуснат на пазара по силата на механизма на гъвкавост. Етикетите трябва да съдържат следния текст: „ТРАКТОР № … (пореден номер на трактора) от … (общ брой трактори в съответния диапазон на мощност) С ДВИГАТЕЛ № … С ОДОБРЕНИЕ НА ТИПА (Директива 2000/25/ЕО) № …“; както иб) мостра на допълнителния етикет, който трябва да бъде прикрепен върху двигателя и да съдържа текста, посочен в точка 2.2 от настоящето приложение.15.  Производителят на трактори предоставя на органа по одобряването всякаква информация във връзка с прилагането на механизма на гъвкавост, която органът по одобряването може да поиска като необходима, за да вземе решението си.16.  На всеки шест месеца производителят на трактори изготвя доклад до органите по одобряването на всяка държава-членка, в която тракторите или двигателите са пуснати на пазара, в който дава информация за изпълнението на механизма на гъвкавост, който той ползва. В доклада се включват обобщени данни за броя на двигателите и тракторите, пуснати на пазара по силата на механизма на гъвкавост, серийните номера на двигателя и трактора и държавите-членки, в които тракторът е пуснат в експлоатация. Посочената процедура се прилага, докато трае изпълнението на механизма на гъвкавост.“ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ С ОТРАЖЕНИЕ ВЪРХУ БЮДЖЕТА, СТРОГО ОГРАНИЧЕНО ДО ПРИХОДНАТА ЧАСТ1. НАИМЕНОВАНИЕ НА ПРЕДЛОЖЕНИЕТО:Предложение за Директива на Европейския парламент и на Съвета за изменение на Директива 2000/25/ЕО по отношение на разпоредбите за тракторите, пуснати на пазара по силата на механизма на гъвкавост2. БЮДЖЕТНИ РЕДОВЕ:Глава и статия: Не се прилагаПредвидена сума за съответната година:3. ФИНАНСОВО ВЪЗДЕЙСТВИЕ( Предложението няма финансово отражение4. МЕРКИ ЗА БОРБА С ИЗМАМИТЕНе се прилага5. ДРУГИ ЗАБЕЛЕЖКИняма[1] ОВ L 173, 12.7.2000 г., стр. 1.[2] ОВ L 225, 25.6.2004 г., стр. 3.[3] ОВ L 35, 1.3.2005 г., стр. 35.[4] Проектът на окончателния доклад на Техническия преглед е достъпен на уебстраницата NRMM на уебсайт Europa: http://ec.europa.eu/enterprise/mechan_equipment/emissions/2007tecrew_dfr.pdf[5] Окончателният доклад на ARCADIS N.V. относно проучването за оценка на въздействието е достъпен на уебстраницата NRMM на уебсайт Europa: http://ec.europa.eu/enterprise/mechan_equipment/emissions/impactassessment/nrmm_iastudy_fnrep.pdf[6] ОВ C […], […] г., стр. […].[7] ОВ C […], […] г., стр. […].[8] ОВ C […], […] г., стр. […].[9] ОВ L 173, 12.7.2000 г., стр. 1.